# Formandens skriftlige beretning for 2013

Beretningen omhandler perioden fra januar 2013 til januar 2014

Dansk Radiologisk Selskab har i dag 733 medlemmer. Heraf 687 ordinære lægelige medlemmer, (inklusive pensionerede radiologer), 6 æresmedlemmer, 1 ekstraordinært medlem, og 39 korresponderende medlemmer.

I det forløbne år er følgende DRS medlemmer afgået ved døden:

Alice Borch 210340 – 200113

Oluf Myhre 030628 –030313

Birte Rye Lam 220353 – 060513

Steen Karstrup 120954 – 061013

Tom Troels-Hansen 100240 – 261013

Knud Østergaard Petersen 030827 – 271013

Efteruddannelse, møder og kurser

Der har været afholdt 4 bestyrelsesmøder siden seneste generalforsamling og til nu. Referater fra møderne ligger tilgængelige på hjemmesiden

Selskabet har i det forgangne år været repræsenteret ved møder i ESR: Education committee (Elisabeth Albrecht Beste), ESR ”brainstorming meeting” (Lars Peter Larsen), ESR national societies meeting (Annika Langkilde). ESR research commitee (Vibeke Løgager).

DRS 8. årsmøde blev afholdt 23-25. januar 2013 i samarbejde med Dansk Selskab for Klinisk Fysiologi og Nuklear Medicin i Århus. Efter velkomst og tværfagligt symposium blev der afholdt velbesøgte sessioner i alle tre dage. Der var desuden en stor og velbesøgt teknisk udstilling samt sociale arrangementer med besøg på Medicinsk Historisk museum og traditionen tro festmiddag torsdag aften. Der var over 100 deltagende kursister. Således endnu et succesfuldt årsmøde, hvilket vi især kan takke E-kursus medlemmerne Bithe Højlund Bech og Michael Bachmann Nielsen for.

Medlemsbladet

Der er i år udsendt to medlemsblade til medlemmerne. Medlemsbladets redaktør, Karen Lind Ramskov opfordrer endnu engang medlemmer til at sende indlæg til bladet på mailadressen medlemsblad@drs.dk. Karen er også modtagelig for ideer til emner der kan behandles i medlemsbladet.

Hjemmesiden

Ved sidste generalforsamling overtog Michael Bachmann Nielsen funktionen som webmaster. Hjemmesiden indeholder nu endnu flere vigtige informationer for medlemmerne. Blandt andet resulterer ændringer i DRS’ vedtægter i at der sendes mindre brev-post ud til medlemmerne som i stedet kan finde de samme informationer på www.drs.dk.

Regnskab

Økonomien er fortsat sund. Årsmødet gav et mindre overskud. DRS bestyrelse foreslår, at kontingentet er uændret for år 2014.

DRS' bestyrelse har besluttet at købe online adgang til den nyeste version (2013) af Referral

Guidelines fra Royal College of Radiology. Adgangen, som kan anvendes af alle DRS

medlemmer, opnåes på hjemmesiden:

 www.irefer.org.uk

Login: formand@drs.dk

Password: DRS2013

Sundhedsstyrelsen

DRS har været repræsenteret i flere udvalg vedrørende udarbejdelse af diverse kliniske retningslinjer samt udarbejdelse af pakkeforløb i 2013. DRS takker de medlemmer der har påtaget sig disse opgaver, og takker også specialeselskaberne som i flere tilfælde har hjulpet med at udpege egnede medlemmer til posterne.

Sundhedsstyrelsen skal i 2014 revidere specialeplanen. I skrivende stund er DRS ved at nedsætte arbejdsgruppen der skal varetage de radiologiske interesser i revisionen.

Danske Regioner

DRS har i en skrivelse, som kan findes i seneste DRS blad, informeret Danske Regioner, Sundhedsstyrelsen og LVS om bestyrelsens holdning til uddannelse af beskrivende radiografer.

ESR

ESR har gennem flere år gennem arbejdsgruppen ”Alliance for MRI” ønsket at få ændret et EU-direktiv som fastsatte grænseværdier for arbejde i elektromagnetiske felter. I 2013 blev direktivet vedtaget med en undtagelse for medicinsk MR, så dette arbejde er succesfuldt afsluttet.

Jeg vil slutte min formandsberetning med at takke de øvrige medlemmer i DRS bestyrelsen for godt samarbejde i det forløbne år.

Annika Langkilde

**ESR National Societies**

Referral guidelines. ESR er koordinator af et EU støttet projekt vedrørende udvikling af ”imaging referral guidelines in Europe”. Arbejdet påbegyndtes i 2012 og skal munde ud i et ”Clinical Decision Support” baseret system som udvikles af, og løbende skal revideres af ESR. Det er besluttet at disse guidelines skal baseres på de eksisterende engelske (Irefer) og franske guidelines

Alliance for MRI.Arbejdet i alliance for MRI er afsluttet i 2013. EUdirektivet vedrørende grænseværdier for ophold i elektromagnetiske felter i arbejdsmæssige forhold blev endeligt vedtaget med en undtagelse for arbejde med Medicinsk MR.

ESR og EU: ESRs målsætning er at EU anbefaler at speciallægeuddannelsen i i EU lande er på 5 år (p.t minimum 4 år). Endvidere at det radiologiske speciale alene beskrives som radiology (ikke diagnostic radiology)

E-learning: ESR arbejder fortsat på at udvikle e-learning portalen. Blandt andet er formålet at radiologer, som vil eksamineres for at erhverve det Europæiske diplom i radiologi kan forberede sig på dette via e-learning. Man efterspørger i ESR frivillige der vil være med til at vedligeholde/videreudvikle e-learning portalen.

European Congress of Radiology (ECR). Fra 2015 vil man navngive sessioner på en ny måde Sessionerne er klassificeret i fire typer strækkende sig fra basale til subspecialiserede radiologiske emner . De nye kategorier kaldes: Rising stars, The Beauty of Basic Knowledge, ECR Academies og ECR Master Classes.

Annika Langkilde

**ESR Research Committee**

Der er som det første etableret to nye arbejdsgrupper underparaplyen af ECR  (RC):

a)     ”Working group on Personalized medicine”

b)      ”Working group on Research in Education and Training”.

Bestyrelsen I RC [Research Committee Board](http://www.myesr.org/cms/website.php?id=/en/membership/statutory_committees_working_groups/research_committee.htm) arbejder på at forstærke ESR samarbejdet med EIBIR [EIBIR](http://www.eibir.org/) bandt andet ved at udvikle guidelines i dataoverlevering. RC har i ”Insights Into Imaging”  den 16.  april, offentliggjort ”MD PhD programmer indenfor  billeddannelse samt resultater fra en Europæisk spørgeundersøgelse. download [here](http://link.springer.com/article/10.1007/s13244-013-0249-5/fulltext.html).

“Imaging Biomarkers Subcommittee “[Imaging Biomarkers Subcommittee](http://www.myesr.org/cms/website.php?id=/en/membership/statutory_committees_working_groups/research_committee/subcommittee_on_imaging_biomarkers.htm)  samarbejder med RSNAs “Quantitative Imaging Biomarkers Alliance” (QIBA) og med Billed gruppen  fra “ European Organisation for Reasearch and Treatment of Cancer” (EORTC).  De organiserer et fuldt ESOR kursus om “Imaging Biomarkers” som finder sted til Juni 2014 samt en ” Special Focus Session” om ”Imaging Biomarkers” ved ECR 2014 og ECR 2015. Denne  arbejdsgruppe er i gang med et reklame fremstød til at fremme oplysning om betydningen multicenter forsøg mellem interesserede forskere og institutioner som fx EIBIR.

Arbejds gruppen  ”Personalised Medicine”  [Working Group on Personalised Medicine](http://www.myesr.org/cms/website.php?id=/en/membership/statutory_committees_working_groups/research_committee/working_group_on_personalised_medicine.htm)   er ved at udarbejde program for deres mission,  dette vil snar være at finde  på linket: [here](http://www.myesr.org/cms/website.php?id=/en/membership/statutory_committees_working_groups/research_committee/working_group_on_personalised_medicine.htm), Denne arbejdsgruppe er ansvarlig for aktiviteterne med ”European Alliance for Personalisede Medicine ” (EAPM)  og samtaler med ”European Association for Predictive, Preventive and Personalised Medicine” (EPMA) .  Der arbejdes på en opdat på tidligere udsendte  [‘Medical imaging in personalised medicine: a white paper of the research committee of the European Society of Radiology (ESR)’](http://link.springer.com/article/10.1007/s13244-011-0125-0%22%20%5Co%20%22blocked%3A%3Ahttp%3A//link.springer.com/article/10.1007/s13244-011-0125-0%22%20%5Ct%20%22_blank) published by the ESR Research Committee on September 29, 2011.

Arbejds gruppen: “Working Group on Reasearch in  Education and Training” [Working Group on Research in Education and Training](http://www.myesr.org/cms/website.php?id=/en/membership/statutory_committees_working_groups/research_committee/working_group_on_research_in_education_and_training.htm)  har sit første møde I December . Formålet for denne gruppe er at arbejde videre på tidligere udsendte dokumenter [first paper](http://link.springer.com/article/10.1007/s13244-012-0184-x) for samarbejdet  mellem RC og ECR ”Education Committee” angående det europæiske trænings curriculum. [European Training Curriculum](http://www.myesr.org/cms/website.php?id=/en/education_training/european_training_curriculum_for_radiology.htm)

Vibeke Løgager

**ESR Professional Organisation Committee**

Intet at berette

Vibeke Løgager

**ESR Education Committee**

Intet at berette

Elisabeth Albrecht-Beste

**ESR Radiology Trainee Forum**

Til Generalforsamlingen (GF) i RTF i marts 2013 ved ECR, blev hele bestyrelsen, på nær en, udskiftet. Fokusset har siden været at få overblik over hvordan uddannelsen til speciallæge er i de forskellige lande og hvordan man kontrollerer viden efter endt uddannelse. Flere lande har eksamener. Enkelte lande bruger ESR’s curriculum og ESR’s europæiske eksamen som test efter endt specialisttræning (EDiR, European Diploma in Radiology).

På GF blev der også talt meget for den europæiske eksamen og fordelene ved denne. Som udgangspunkt er det også godt at have et vist fælles niveau for radiologer, fx når læger bevæger sig rundt i Europa mhp. arbejde. I forhold til danske forhold er der et problem mht. opbygningen, hvor EDiR er delt op som 3+2 år og den danske er 1+4 år. Endvidere vil der være problemer ifht., at vi tit i den danske speciallægeuddannelse er på specialiserede afdelinger i de sidste 1½ - 2 år og har den brede radiologi liggende tidligere. Endvidere er EDiR meget detaljeret med utallige læringsmål - over 100 sider. Dette er noget vi i Danmark generelt har arbejdet hen imod at fjerne i logbøgerne, og i stedet have mere brede mål for de forskellige kompetencer.

EDiR er baseret på samme grundlæggende tanke med lægeroller og kompetenceniveauer, som vi bruger i vores uddannelse til speciallæge i Danmark.

Alt i alt har ESR lavet et stort arbejde, og alle kan finde inspiration i læringsmålene i EDiR, som kan findes online på: <http://www.myesr.org/html/img/pool/ESR_2012_EuropeanTrainingCharter_ECR2013_final_print.pdf>

Mht. udveksling af radiologer under uddannelse, findes der, som nævnt tidligere år: ESOR’s scholarship program. Hvor der er aftaler både indenfor og udenfor Europa. På initiativ fra den Slovenske RTF, er der i 2013 blevet lavet enkelte korte besøg af 14 dages varighed indenfor ESR. Dette kunne være en måde at opleve et andet lands radiologiske virke. Det er ikke så formeldt, og hvis nogen skulle have interesse, er det blot at kontakte undertegnede, som så vil kontakte RTF’en i det pågældende land.

Lasse Nørgaard

**Nordisk forening for Medicinsk Radiologi**.

 [http://nordicradiology.eu](http://nordicradiology.eu/)

I 2013 blev der afholdt nordisk kongres i Bergen. Kongressen var velbesøgt med spændende videnskabeligt program. DRS havde uddelt flere legater til unge danske radiologer som deltog med frie foredrag samt repræsenterede Danmark i årets case- competition, hvor sejren i år gik til Sverige.

Der har været 2 styrelsesmøder i løbet af 2013: I forbindelse med ECR i Wien og Nordisk kongres i Bergen.

Anders Hemmingsson och Sven Ola Hietala från Sverige er blevet udnævnt til æresmedlemmer. Nordiske pris for 2013 blev tildelt Tone Rønnaug Enden fra Norge.

I 2015 vil nordisk kongres blive afholdt i Malmø i forbindelse med den svenske røntgenvecka, og i 2017 går turen til Island.

Birthe Højlund Bech.

**UEMS. European Union of Medical Specialist - Radiology Section**.

<http://www.uemsradiology.eu/>

Denne organisation svarer til LVS på europæisk niveau. Aktiviteterne var nærmest ikke eksisterende i radiologisektionen i 2012, men nu er der begyndt at ske lidt igen. Efter min opfattelse er der en del overlap med de initiativer som kommer fra ESR, men UEMS er den officielle høringspartner i forhold til EU.

Der blev hold to møder i 2013: I Wien til ECR i marts og i Barcelona 12. oktober 2013. Der foreligger endnu ikke officielle referater fra mødet i Barcelona hvor jeg desværre ikke havde mulighed for at deltage. I Wien var der enighed om at opgradere samarbejdet med ESR og det blev foreslået at formanden for ESR – POC (professional organisation commitee) skal tilknyttes som ikke stemmeberettiget medlem af the executive board of UEMS section Radiology. Allerede nu er der et fælles samarbejde i den europæiske inspektorordning ETAP (european Training Assesment Program).

Bithe Højlund Bech

**LVS - Organisationen af Lægevidenskabelige Selskaber.**

Organisationen af Lægevidenskabelige Selskaber har aktuelt 119 medlemsselskaber med i alt 24.769 medlemmer, heraf 20.852 lægelige medlemmer og 3.917 ikke-lægelige medlemmer. Organisationens overordnede formål er at få mest mulig indflydelse på de politiske beslutningsprocesser, der er kærneområder for de lægevidenskabelige selskaber.

LVS er bl.a. repræsenteret i det Nationale udvalg for Kliniske Retningslinier, det Rådgivende udvalg for Specialeplanlægning og i det Nationale råd for Lægers Videreuddannelse.

Det årlige repræsentantskabsmøde blev afholdt 13. nov 2013, hvor jeg desværre ikke havde mulighed for at deltage. Der er udgivet en årsberetning for organisationen som kan læses på LVS hjemmeside: <http://www.selskaberne.dk/> -- klik på ”OM LVS” og derefter ”Repræsentantskabet.”

 På hjemmeside kan man også finde aktuelle debatindlæg mm.-

**Japanese Scandinavian Radiological Society (JSRS)**

JSRS blev stiftet i 1985 med det formål at fremme samarbejdet mellem japanske og nordiske radiologer, bl.a. ved at formidle studieophold for yngre radiologer og ved at afholde fælles videnskabelige symposier. Det mere teknisk betonede Nordic-Japan PACS symposium har været afholdt siden 1990, med det formål at udveksle erfaringer om udviklingen af PACS som modpol til den centraleuropæiske og amerikanske dominans i en tid før DICOM standarden. Siden 1993 har to selskaber afholdt fælles symposier.

(Tidligere fælles symposier er afholdt i Tokyo 1993, Stockholm 1996, Kobe 1998, Oslo 2001, Yamagata 2004, Stockholm 2006, Tokyo 2008, Vejle 2010 og Tokyo 2012).

De frie foredrag har en fremtrædende plads ved symposierne – der har altid været et forum, hvor vi lader fremtidens radiologer komme til fadet, så de kan holde deres måske første engelsksprogede foredrag i et venligt miljø i modsætning til de mere aggressive ECR og RSNA forsamlinger.

I 2014 er det igen den Nordiske del af selskabet, der afholder kongressen, det bliver 11-13 juni 2014

 i Naantali ved Turku i Finland under ledelse af Professor Hannu Aronen.

Se oplysninger om program og tilmelding på [www.jsrs2014.fi](http://www.jsrs2014.fi)

Deadline for indsendelse af abstract er 15. feb 2014 – jeg vil opfordre specielt unge DRS medlemmer, til at komme frem på banen og repræsentere Danmark under de frie foredrag. En fin chance for at få et internationalt foredrag på sit CV.

JSRS omfattende netværk står til rådighed for alle DRS medlemmer, så hvis man har ønsker om studieophold eller forskningssamarbejde med radiologiske afdelinger i Japan eller de andre Nordiske lande, så kontakt undertegnede, så vil vi finde afdelinger med tilsvarende interesser og formidle kontakten.

Undertegnede har været sekretær/kasserer for den skandinaviske del af selskabet siden 2001, og havde formandskabet fra 2006 og frem til Vejle mødet i 2010. Siden 2013 har jeg været webmaster på selskabets hjemmeside [www.jsrs.dk](http://www.jsrs.dk)

Finn Mathiesen

## Beretning fra specialistuddannelsesudvalget 2013

2013 blev for de specialespecifikke kurser et anderledes år.

I februar meddelte Sundhedsstyrelsen at budgetter for hele 2013 blev beskåret med 20 %. Beskeden kom, efter at to af årets kurser allerede var blevet afholdt. Vi har i diagnostisk radiologi kunne klare besparelsen ved at resten af årets kurser var uden budget til mad og drikke. Selvom det naturligvis var besværligt for alle og krævede nytænkning omkring mulighed for frokost nogen steder, blev det dog i alle tilfælde løst. Tak til alle som har ydet en særlig indsat her og tak til de afdelinger, som har hjulpet. Vi har således klaret besparelsen uden aflysning af kurser, noget som flere andre specialer har været nødt til at gøre.

Vi arbejder forsat med at få kursusmateriale og programmer på DRS´s hjemmeside. Der bliver på kurserne fortsat fokuseret på deltagerinvolvering og afholdelse af test.

Timetallet på 210 timer og fordelingen imellem de teoretiske kurser har været uændret, men flere kurser har komprimeret undervisningen på færre dage i henhold til vejledning fra Sundhedsstyrelsen.

Delkursuslederne i diagnostisk radiologi har igen i 2013 leveret en fremragende engageret indsats. De fortsatte positive kursusevalueringer afspejler det store arbejde fra delkursuslederne.

**Delkursuslederne** og stedet for kursusafholdelse har været uændret:

*Thorax- & Onkologisk radiologi:* Finn Rasmussen & Henrik Torp Madsen, Århus

*Abdominal radiologi:* Eva Fallentin & Eli Rappeport, København

*Fysik & Radiobiologi:* Erik Andersen, København

*Teknik & Strålebeskyttelse:* Hanne Waltenburg & Lars Møller Sørensen, København

*Muskuloskeletal radiologi:* Anne Grethe Jurik & John Gelinck, Århus

*Urogenital radiologi:* Arne Hørlyck & Jan Solvig, Århus

*Neuroradiologi:* Edith Nielsen & Leif Sørensen, Århus

*Mammaradiologi:* Walter Schwartz, Odense

*Kar/intervention:* Lars Lønn & John Grønvall, København

*Pædiatrisk radiologi:* Graziella Andersen og Karin Kastberg Pedersen, Ålborg

En stor tak for flittig hjælp fra sekretær **Pia Frese Berg**, Røntgen- og Skanningsafdeling, Gentofte Hospital. Vi er næsten dagligt i kontakt med en kursist enten på mail eller telefon, og uden Pia ville der ikke være noget overblik.

Yderligere oplysninger om kurserne og kursusrækken i 2014 se [www.DRS.dk](http://www.DRS.dk) – uddannelse- speciallæge kurser, hvor der også findes FAQ omkring specialespecifikke kurser.

Elisabeth Albrecht-Beste

Hovedkursusleder

**Rapport fra Acta Radiologica**

Der har siden sidste generalforsamling været afholdt styrelsesmøde i Acta Radiologica 21. maj 2013, Bergen. Der blev på mødet giver følgende relevante informationer: Årgang 2012, volumen 53, udkom i 10 ”hæfter”, i alt 1.204 sider, hvilket stort set er uændret sammenlignet med 2011.Indsendelse af manuskripter til tidsskriftet er øget markant. I 2012 blev der indsendt 1036 manuskripter mod 705 i 2011 og dette har medført en procentvis øgning af afviste manuskripter foruden en forlængelse af tiden fra accept til definitivt print (på mødetidspunktet 10 mdr.). Accepterede artiklerne kommer dog hurtigt i PubMed og bliver tilgængelige via ”Epub ahead of print”. Dette foregår automatisk og uden omkostning for forfatterene, men hvis man ønsker et manuskript gjort frit tilgængeligt (open access option) skal der betales et gebyr til forlaget Sage på 1600 GBP/3000 USD. Antal dage fra indsendelse af manuskript til accept/reject har gennemsnitlig været ca. 6 uger inklusiv evt. tid til revision. Der arbejdes løbende med at nedsætte denne periode.

Opsætning af artikel-layout blev besluttet ændret til en mere tidssvarende stil og fremover anvendes standard Vancouver system til referenceopsætning, da det er tilgængelig i de fleste referencegenereringssystemer.

Tidsskriftets Impact Factor var 1,36 i 2012 ligesom i 2011, men det forventes at den stigende reject-rate vil øge Impact Factor. Muligheden af at udvide antal volumes/sideantallet diskuteres for at reducere trykningstiden, men da det kan påvirke Impact Factor i negativ retning vil der i 2013 uændret være 10 volumes.

Acta har et Advisory Board som aktuelt bla. inkluderer ikke aktive medlemmer. Det besluttes at diskutere ændring af Advisory Board ved næste møde i 2014

Det har siden november 2011 været muligt at indsende manuskripter til søster tidskriftet ”Acta Radiologica Short Reports” (AR Short Reports, <http://mc.manuscriptcentral.com/srad-sr>). Det anvendes hovedsagelig til case reports, men også original artikler uden væsentlige metodologiske aspekter. Det er et forfatter-betalt online tidsskrift med økonomi baseret på betaling af 600 GBP per publikation, men artiklerne gennemgår sædvanlig peer review og indiceres i PubMed/MEDLINE databasen. Der har været forholdsvis stor interesse for denne del af Acta.

##### Xenia Forsselliana stipendiet blev i 2012 tildelt Dr. Anselm Schulz, Department of Radiology and Nuclear Medicine, Oslo University Hospital for artiklen “Impact of contrast-enhanced intraoperative ultrasound on operation strategy in case of colorectal liver metastasis” Acta Radiol 2012 53: 1081-1087.

##### Manuskriptbehandlingen har uændret været digital via Manuscript Central (<http://mc.manuscriptcentral.com/srad>), varetaget af SAGE (www.sagepub.com). Adgang til tidsskriftes fås via DRS’ hjemmeside hvor der er et Acta logo til login. Der logges på vha. medlemsnummeret til DRS og en personlig adgangskode som erhverves ved første login. Der er i 2013 etableret mulighed for e-mail alert med oversigt over artikel indhold til såvel hovedtidsskriftet som Acta Short. Dette kan sættes op via Acta’s hjemmeside.

03.01.13. Anne Grethe Jurik

**Webmaster**

Intet at berette

Michael Bachmann Nielsen

**Efteruddannelsesudvalget**

Intet at berette

Michael Bachmann Nielsen

**CME udvalget**

Intet at berette

Niels Skovgaard

**International Society of Radiology**

Intet at berette

Michael Bachmann Nielsen